
Stilhedens Hav: En atmosfærisk rejse gennem synthjazz og rumfartshistorie
Duoen Stilhedens Hav kombinerer saxofon og synthesizere i et lydunivers, der trækker tråde til 1980’ernes synthesizer jazz. Med afsæt i månelandingen, rumfart og brug af samplede lyde fra NASAs arkiver skaber duoen en koncertoplevelse, der forener myten om månen med historie og musik.
Navnet Stilhedens Hav er hentet fra månekrateret Mare Tranquillitatis, hvor Apollo 11 i 1969 gennemførte den første bemandede månelanding. Dette tema er fundamentet for duoen, der består af saxofonist Jakob Elvstrøm og Niels Ulbrandt på synthesizer.
Reallyd fra rummet Som noget unikt bruger Stilhedens Hav originale lydoptagelser fra NASAs arkiver direkte i musikken. De historiske stemmer fra missionerne blandes med duoens spil og skaber en dokumentarisk stemning, man sjældent møder til en jazzkoncert.

Lydbilledet er inspireret af den nordiske og synthesizer-baserede jazz, man kender fra navne som Palle Mikkelborg, NHØP og Jan Garbarek. Repertoiret spænder fra egne numre til personlige fortolkninger af klassikere som David Bowies ”Space Oddity” og Frank Sinatras ”Fly Me To The Moon” – sidstnævnte med brug af vocoder. Duoen finder også plads til den nordiske tone med udgaver af danske sange som ”Sig månen langsomt hæver” og ”Tænk hvis jeg sad på månen”.
Fra kirker til konferencer Stilhedens Hav har spillet på alt fra kunstmuseer som HEART og Besøgscenter Skamlingsbanken til domkirker og kulturhuse. Duoens gennemførte tema gør dem også til et oplagt indslag til seminarer, videnskabelige events og konferencer, hvor musikken understøtter fortællinger om teknologi, historie og store opdagelser.

Tag en pause fra hverdagens travlhed og brug en time i selskab med Stilhedens Hav – en musikalsk rejse ud i det ydre rum og ind i fordybelsen.
Stilhedens hav er:

Niels Ulbrandt: Synthesizer og electronica

Jakob Elvstrøm: Saxofon

Kontakt:

Jakob Elvstrøm, Asylgade 12, 8300 Odder

mob. 2972 2645, jakob@elvstroem.com
Læs, hør og se mere på: www.stilhedenshav.dk 
